stanford-oval/wikipedia huggingface dataset:
ทวี ญาณสุคนธ์
แหล่งข้อมูลอื่น

หอจดหมายเหตุ มหาวิทยาลัยเกษตรศาสตร์ เก็บถาวร 2019-08-05 ที่ เวย์แบ็กแมชชีน
หอประวัติ มหาวิทยาลัยเกษตรศาสตร์
| ก่อนหน้า |  | ทวี ญาณสุคนธ์ |  | ถัดไป |
| --- | --- | --- | --- | --- |
| สถาปนาตำแหน่ง |  | คณบดีคณะวิทยาศาสตร์ มหาวิทยาลัยเกษตรศาสตร์  (พ.ศ. 2509 – พ.ศ. 2521) |  | ศาสตราจารย์เกียรติคุณ ดร. กฤษณา ชุติมา |
| ด ค กคณบดีคณะวิทยาศาสตร์ มหาวิทยาลัยเกษตรศาสตร์ |
| --- | --- | --- |
| คณะวิทยาศาสตร์และอักษรศาสตร์ | ทวี ญาณสุคนธ์ · กฤษณา ชุติมา · สุขประชา วาจานนท์ |  |
| คณะวิทยาศาสตร์ | สุมินทร์ สมุทคุปต์ · วินิจ เจียมสกุล · สุรพล ภัทราคร · สุภา หารหนองบัว · อภิสิฏฐ์ ศงสะเสน |  |
| ด ค กมหาวิทยาลัยเกษตรศาสตร์ |
| --- | --- | --- |
| สัญลักษณ์ |  เพลงพระราชนิพนธ์ เกษตรศาสตร์  ต้นนนทรี  พระพิรุณทรงนาค  สีเขียว  |  |
| วิทยาเขต |  บางเขน  กำแพงแสน  เฉลิมพระเกียรติ จังหวัดสกลนคร  ศรีราชา  สุพรรณบุรี (โครงการ)  |  |
| บางเขน |  เกษตร  บริหารธุรกิจ  ประมง  มนุษยศาสตร์  วนศาสตร์  วิทยาศาสตร์  วิศวกรรมศาสตร์  ศึกษาศาสตร์  เศรษฐศาสตร์  สถาปัตยกรรมศาสตร์  สหวิทยาการจัดการและเทคโนโลยี  สังคมศาสตร์  สัตวแพทยศาสตร์  สิ่งแวดล้อม  อุตสาหกรรมเกษตร  เทคนิคการสัตวแพทย์  แพทยศาสตร์  พยาบาลศาสตร์  วิทยาลัยบูรณาการศาสตร์  บัณฑิตวิทยาลัย  วิทยาลัยนานาชาติ  ทันตแพทยศาสตร์ (โครงการ)  เภสัชศาสตร์ (โครงการ)  |  |
| กำแพงแสน |  เกษตร กำแพงแสน  วิศวกรรมศาสตร์ กำแพงแสน  วิทยาศาสตร์การกีฬาและสุขภาพ  ศิลปศาสตร์และวิทยาศาสตร์  ศึกษาศาสตร์และพัฒนศาสตร์  สัตวแพทยศาสตร์  สิ่งแวดล้อม  ประมง  อุตสาหกรรมบริการ  |  |
| เฉลิมพระเกียรติ   จังหวัดสกลนคร |  ศิลปศาสตร์และวิทยาการจัดการ  วิทยาศาสตร์และวิศวกรรมศาสตร์  ทรัพยากรธรรมชาติและอุตสาหกรรมเกษตร  สาธารณสุขศาสตร์  ศึกษาศาสตร์และวิทยาการการเรียนรู้ (โครงการ)  |  |
| ศรีราชา |  วิทยาการจัดการ  วิศวกรรมศาสตร์ศรีราชา  วิทยาศาสตร์ ศรีราชา  เศรษฐศาสตร์ ศรีราชา  พาณิชยนาวีนานาชาติ  ศูนย์นวัตกรรมการเกษตรบ่อทอง  |  |
| สถาบันสมทบ | วิทยาลัยการชลประทาน |  |
| โรงพยาบาล |  โรงพยาบาลเกษตรศาสตร์  โรงพยาบาลสัตว์บางเขน  โรงพยาบาลสัตว์หนองโพ  โรงพยาบาลสัตว์กำแพงแสน  โรงพยาบาลสัตว์หัวหิน  โรงพยาบาลสัตว์ ณ ทิพย์พิมาน  โรงพยาบาลเทคนิคสัตวแพทย์  |  |
| องค์กรนิสิต |  องค์การนิสิต  สภาผู้แทนนิสิต  องค์การบริหาร องค์การนิสิต  ชมรมนิสิต  สโมสรนิสิต  ชุมนุมนิสิต  เคยูแบนด์ (วงดนตรี)  |  |
| อื่น ๆ |  วิทยาลัยแพทยศาสตร์พระมงกุฎเกล้า  สวนแสนปาล์ม  อุทยานแมลงเฉลิมพระเกียรติ พระบาทสมเด็จพระเจ้าอยู่หัว  พิพิธภัณฑ์มด  วิทยุ มก.  ร.ร.สาธิตเกษตร  ร.ร.สาธิตเกษตร กำแพงแสน  ศูนย์ส่งเสริมและฝึกอบรมการเกษตรแห่งชาติ  สถานีรับสัญญาณดาวเทียมจุฬาภรณ์  สโมสรฟุตบอลมหาวิทยาลัยเกษตรศาสตร์  ศูนย์วิทยบริการมหาวิทยาลัยเกษตรศาสตร์ จังหวัดกระบี่  ศูนย์วิจัยและพัฒนาอาชีพแก่เกษตรกร จังหวัดลพบุรี  รายนามบุคคลจากมหาวิทยาลัยเกษตรศาสตร์  การจัดอันดับของมหาวิทยาลัยเกษตรศาสตร์  สถานีมหาวิทยาลัยเกษตรศาสตร์  |  |
 หมวดหมู่  โครงการ  สถานีย่อย
อาหารลาว

อาหารลาวที่ภัตตาคารเมืองหลวงพระบาง
อาหารลาว เป็น อาหารของประเทศลาวและภาคตะวันออกเฉียงเหนือของประเทศไทย ซึ่งแตกต่างจากอาหารเอเชียตะวันออกเฉียงใต้อื่น ๆ อาหารลาวมีอิทธิพลแก่อาหารในภาคตะวันออกเฉียงเหนือของไทยเป็นอย่างมาก และอิทธิพลของอาหารลาวก็แผ่ไปถึงประเทศกัมพูชา และภาคเหนือของไทย ( ล้านนา ) อาหารหลักของลาวได้แก่ข้าวเหนียว ซึ่งจะรับประทานด้วยมือในความเป็นจริงชาวลาวจะรับประทานข้าวเหนียวมากกว่ากลุ่มใด ๆ ในโลก ข้าวเหนียวถือว่าเป็นสิ่งสำคัญที่หมายถึงการเป็น ชาวลาว ชาวลาวหลายคนมักเรียกตนเองว่าลูกข้าวเหนียว ซึงแปลว่า เด็ก หรือ ลูกหลานของข้าวเหนียว ข่า,ตะไคร้ และ ปลาแดก(ปลาร้าในชื่อไทย) เป็นส่วนประกอบที่สำคัญในอาหารลาว
อาหารลาวที่มีชื่อเสียงที่สุดคือ ลาบ (ลาว : ລາບ; อังกฤษ：laap) โดยนำเนื้อสัตว์ที่ยังดิบผสมคลุกเข้ากับเครื่องเทศ และอาหารหลักของลาวอีกอย่างคือ ตำหมากหุ่ง (ลาว: ຕໍາໝາກຫຸ່ງ； อังกฤษ：Tam mak Hoong)  โดยนำมะละกอ (ลาว：ໝາກຫຸ່ງ；หมากหุ่ง ) มาตำลงพร้อมพริก กระเทียม มะเขือเทศ มะนาว และอื่น ๆ  ตำหมากหุ่ง หรือชื่อเรียกที่เป็นที่รู้จักกันมากคือ ส้มตำ
อาหารลาวจะมีความแตกต่างกันไปตามภูมิภาคต่าง ๆ และยังคงมีอิทธิพลของอาหารฝรั่งเศสซึ่งเคยเป็นเจ้าอาณานิคมหลงเหลืออยู่และยังเป็นที่นิยมในลาว โดยเฉพาะข้าวจี่ปาเต้ หรือข้าวจี่ลาวที่นำขนมปังฝรั่งเศสมายัดไส้ต่างๆ เช่น หมูยอ หมูหยอง แจ่วบอง ผักสด ซึ่งก็แตกต่างกันไปตามภูมิภาค ข้าวจี่ปาเต้นี้ยังเป็นที่นิยมในประเทศแถบอินโดจีนอย่างเวียดนามและกัมพูชาอีกด้วย
เครื่องเทศและส่วนผสมในอาหารลาว

ข่า : ( ภาษาลาว : ຂ່າ , ภาคอีสาน: ข่า )
มะกรูด : ( ภาษาลาว : ໝາກຂີ້ຫູດ , ภาคอีสาน: หมากกรูด หรือหมากขี้หูด)
ตะไคร้ : ( ภาษาลาว : ຫົວສິງໄຄ, ภาคอีสาน: ตะไคร้หรือหัวสิงใค )
หอมแดง
มะเขือลาว : ( ภาษาลาว : ໝາກເຂືອ  )
มะละกอ (สีเขียว): ( ภาษาลาว :  ໝາກຫຸ່ງ , ภาคอีสาน: มักหุ่งหรือหมากหุ่ง )
ใบมะขาม : ( ภาษาลาว : ໃບໝາກຂາມ , ภาคอีสาน: ใบหมากขาม )
ผักชี (ผักชี): ( ภาษาลาว : ຜັກຫອມປ້ອມ , ภาคอีสาน: ผักซี )
พริก : ( ภาษาลาว : ໝາກເຜັດ , ภาคอีสาน: พริก )
มิ้นท์ : ( ลาว : ໃບຫອມລາບ , ภาคอีสาน: ใบสะระแหน่ )
แมงลัก : ( ภาษาลาว : ຜັກອີ່ຕູ່ ภาคอีสาน: ผักอีตู่ )
กระเทียม : ( ภาษาลาว : ກະທຽມ , ภาคอีสาน: กระเทียม )
ขิง: ( ภาษาลาว : ຂີງ , ภาคอีสาน: ขิง )
หน่อไม้ : ( ภาษาลาว : ໜໍ່ໄມ້ , ภาคอีสาน: หน่อไม้ )
หน่อหวาย
เห็ด : ( ภาษาลาว : ເຫັດ , ภาคอีสาน: เห็ด )
ย่านางใบ: ( ภาษาลาว : ໃບຢານາງ , ภาคอีสาน: ใบย่านาง )
ถัวฝักยาว : ( ภาษาลาว : ໝາກຖົ່ວ , ภาคอีสาน: หมากถั่ว )
ผักสะเดา : ( ภาษาลาว : ຜັກກະເດົາ , ภาคอีสาน: ผักกะเดา )
ใบพลูป่า,ชะพลู: ( ภาษาลาว : ຜັກອີ່ເລີດ )
ดอกแค : ( ภาษาลาว : ດອກແຄ , ภาคอีสาน: ดอกแค )
ผักบุ้ง : ( ภาษาลาว : ຜັກບົ້ງ , ภาคอีสาน: ผักบุ้ง  )
น้ำปลา : ( ลาว : ນ້ໍາປາ , ภาคอีสาน: น้ำปลา )
ปลาแดก : ( ภาษาลาว : ປາແດກ , ภาคอีสาน: ปลาแดก )
หมูสามชั้น:  ( ลาว : ຊີ້ນໝູສາມຊັ້ນ )
มะนาว : ( ภาษาลาว : ໝາກນາວ , ภาคอีสาน: หมากนาว )
มะเขือเทศ : ( ภาษาลาว : ໝາກເລັ່ນ , ภาคอีสาน: หมากเล่น , บักเขือเทศ )
แตงกวา : ( ภาษาลาว : ໝາກແຕງ , ภาคอีสาน: หมากแตง )
เครื่องครัว

โดยทั่วไปชาวลาวมีกจะทำอาหารโดยใช้เตาถ่าน โดยมีถ่านเป็นเชื่อเพลิง และจะมีหวดไว้สำหรับนึ่งข้าวเหนียว และครกกับสากเป็นเครื่องครัวที่ขาดไม่ได้ในลาว
ฟุตบอลทีมชาติเซนต์คิตส์และเนวิส

ฟุตบอลทีมชาติเซนต์คิตส์และเนวิส เป็นทีมฟุตบอลของสหพันธรัฐเซนต์คิตส์และเนวิสในการแข่งขันระดับชาติ ควบคุมและบริหารงานโดยสมาคมฟุตบอลเซนต์คิตส์และเนวิส (เอสเคเอ็นเอฟเอ) และเป็นสมาชิกของสหภาพฟุตบอลแคริบเบียนรวมถึงคอนคาแคฟ
ทีมชาติเซนต์คิตส์และเนวิส มีชื่อเล่นว่า เดอะ ซูการ์ บอยซ์ จากการที่มีการผลิตน้ำตาลเป็นอุตสาหกรรมสำคัญของประเทศ
สำหรับในการแข่งขันระดับภูมิภาค ทีมชาติเซนต์คิสและเนวิส ผ่านเข้าไปแข่งขันใน แคริบเบียน คัพ ทั้งหมด 2 ครั้ง โดยผลงานดีที่สุดคือการคว้าตำแหน่งรองชนะเลิศได้ในแคริบเบียนคัพ 1997 ที่ประเทศแอนติกาและบาร์บูดา
ในเดือนพฤศจิกายน ค.ศ. 2015 ทีมชาติเซนต์คิตส์และเนวิส ได้เดินทางไปยังทวีปยุโรปเพื่อแข่งขันกับทีมชาติอันดอร์รา และทีมชาติเอสโตเนีย โดยถือเป็นครั้งแรกที่เซนต์คิตส์และเนวิสลงแข่งขันกับทีมชาติจากทวีปยุโรป
แหล่งข้อมูลอื่น

เว็บไซต์ทางการ
7 กุมภาพันธ์

วันที่ 7 กุมภาพันธ์ เป็นวันที่ 38 ของปี ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 327 วันในปีนั้น (328 วันในปีอธิกสุรทิน)
เหตุการณ์

พ.ศ. 1843 (ค.ศ. 1301) - เจ้าชายเอ็ดเวิร์ดแห่งคายร์นาร์วอน (อนาคตพระเจ้าเอ็ดเวิร์ดที่ 1 แห่งอังกฤษ) ทรงดำรงตำแหน่งรัชทายาทในพระยศเจ้าชายแห่งเวลส์ ถือเป็นพระองค์แรกของอังกฤษ
พ.ศ. 2442 (ค.ศ. 1900) - สถาปนาพรรคแรงงานในอังกฤษ
พ.ศ. 2483 (ค.ศ. 1940) - พินอคคิโอ ภาพยนตร์แอนิเมชันยอดเยี่ยมรางวัลออสการ์ของวอลท์ ดิสนีย์ สร้างจากนิยายของการ์โล กอลโลดี ออกฉายเป็นครั้งแรก
พ.ศ. 2486 (ค.ศ. 1944) - มีการแยก คณะแพทยศาสตร์และศิริราชพยาบาล, คณะทันตแพทยศาสตร์, คณะเภสัชศาสตร์ และคณะสัตวแพทยศาสตร์ ออกจาก จุฬาลงกรณ์มหาวิทยาลัย เพื่อสถาปนา "มหาวิทยาลัยแพทยศาสตร์" ในสังกัดกระทรวงการสาธารณสุข ปัจจุบัน คือ มหาวิทยาลัยมหิดล
พ.ศ. 2505 (ค.ศ. 1962) - โครงการเมอคิวรี: จอห์น เกล็นน์ นักบินอวกาศสหรัฐ โคจรรอบโลกด้วยยานเฟรนด์ชิป 7 จำนวน 3 รอบ ในเวลา 4 ชม. 55 นาที นับเป็นนักบินอวกาศคนแรกของสหรัฐที่เดินทางขึ้นสู่อวกาศ
พ.ศ. 2505 (ค.ศ. 1962) - สหรัฐไม่ให้นำสินค้านำเข้าจากคิวบา อันเนื่องมาจากเหตุการณ์ วิกฤตการณ์ขีปนาวุธคิวบา
พ.ศ. 2517 (ค.ศ. 1974) - เกรนาดาประกาศเอกราช
พ.ศ. 2522 (ค.ศ. 1979) - ดาวพลูโตเข้าใกล้ดวงอาทิตย์มากกว่าดาวเนปจูนเป็นครั้งแรกนับตั้งแต่ค้นพบ
พ.ศ. 2527 (ค.ศ. 1984) - บรูซ แม็กแคนด์เลสส์ นักบินอวกาศขององค์การนาซา ออกท่องอวกาศโดยไม่ใช้สายโยงติดกับยานเป็นครั้งแรก
พ.ศ. 2533 (ค.ศ. 1990) - คณะกรรมาธิการกลางของพรรคคอมมิวนิสต์แห่งสหภาพโซเวียต เห็นชอบที่จะยุติการผูกขาดอำนาจ นับเป็นการล่มสลายของสหภาพโซเวียต
พ.ศ. 2535 (ค.ศ. 1992) - ประเทศในประชาคมยุโรป ลงนามในสนธิสัญญามาสทริคต์ ณ เมืองมาสทริคต์ ประเทศเนเธอร์แลนด์ นำไปสู่การก่อตั้งสหภาพยุโรป
พ.ศ. 2546 (ค.ศ. 2003) - เกิดการวางระเบิดนอกไนต์คลับในกรุงโบโกตา ประเทศโคลัมเบีย มีผู้เสียชีวิต 32 คน
วันเกิด

พ.ศ. 2448 (ค.ศ. 1906) - ปูยี จักรพรรดิองค์สุดท้ายของประเทศจีน (ถึงแก่กรรม 17 ตุลาคม พ.ศ. 2510)
พ.ศ. 2486 (ค.ศ. 1943) - อรุณี ขวัญบัว นักร้อง
พ.ศ. 2489 (ค.ศ. 1946) - กรุง ศรีวิไล นักแสดงชายชาวไทย
พ.ศ. 2498 (ค.ศ. 1955) - มิเกล เฟร์เรร์ นักแสดงชาวอเมริกัน (ถึงแก่กรรม 19 มกราคม พ.ศ. 2560)
พ.ศ. 2501 (ค.ศ. 1958) - เนาวรัตน์ ยุกตะนันท์ นักแสดงชาวไทย
พ.ศ. 2502 (ค.ศ. 1959) -
แซมมี ลี โค้ชฟุตบอลชาวอังกฤษ
มิก มักคาร์ที นักฟุตบอลและผู้จัดการทีมชาวอังกฤษ
พ.ศ. 2503 (ค.ศ. 1960) -เจมส์ สเปเดอร์ นักแสดงชาวอเมริกัน
พ.ศ. 2505 (ค.ศ. 1962) - การ์ธ บรูกส์ นักร้องชาวอเมริกัน
พ.ศ. 2508 (ค.ศ. 1965) - คริส ร็อก นักแสดงชาวอเมริกัน
พ.ศ. 2510 (ค.ศ. 1967) - บริพันธ์ ชัยภูมิ นักรัอง นักดนตรี พิธีกร นักแสดง ดีเจ นักเขียน และโปรดิวเซอร์ชาวไทย
พ.ศ. 2511 (ค.ศ. 1968) - ภรณ์ทิพย์ นาคหิรัญกนก นางงามจักรวาล ปี 1988
พ.ศ. 2521 (ค.ศ. 1978) - แอชตัน คุชเชอร์ นักแสดงชาวอเมริกัน
พ.ศ. 2523 (ค.ศ. 1980) - เฝิง ยิงฉี นักกีฬาฟันดาบบนรถวีลแชร์
พ.ศ. 2525 (ค.ศ. 1982) - โกสินทร์ ราชกรม นักแสดงชาวไทย
พ.ศ. 2526 (ค.ศ. 1983) - เฟเดรีโก มาร์เกตตี นักฟุตบอลชาวอิตาลี
พ.ศ. 2528 (ค.ศ. 1985) - เด็บโบราห์ แอนน์ โวลล์ นักแสดงหญิงชาวอเมริกัน
พ.ศ. 2532 (ค.ศ. 1989) - นีล เทย์เลอร์ (นักฟุตบอล) นักฟุตบอลชาวเวลส์
พ.ศ. 2533 (ค.ศ. 1990) -
แจ็กเซ็ปติกอาย ยูทูบเบอร์ชาวไอร์แลนด์
นีล อีเทอริดจ์ นักฟุตบอลอาชีพชาวฟิลิปปินส์-อังกฤษ
พ.ศ. 2535 (ค.ศ. 1992) -
ไมมิ ยาจิมะ นักร้อง
แซร์ฌี รูแบร์ตู นักฟุตบอลชาวสเปน
วันถึงแก่กรรม

พ.ศ. 742 (ค.ศ. 199) - ลิโป้
พ.ศ. 2363 (ค.ศ. 1820) - จักรพรรดิเฉียนหลง (ประสูติ 25 กันยายน ค.ศ. 1711)
พ.ศ. 2542 (ค.ศ. 1999) - สมเด็จพระราชาธิบดีฮุสเซนแห่งจอร์แดน (ประสูติ 14 พฤศจิกายน พ.ศ. 2478)
พ.ศ. 2543 (ค.ศ. 2000) - ชิโฮะ นิอิยามะ นักพากย์ชาวญี่ปุ่น (เกิด 21 มีนาคม พ.ศ. 2513)
พ.ศ. 2553 (ค.ศ. 2010) - บุญถิ่น ทวยแก้ว ผู้กำกับภาพยนตร์ ผู้กำกับศิลป์ และนักแสดง (เกิด 2 กุมภาพันธ์ พ.ศ. 2501)
พ.ศ. 2560 (ค.ศ. 2017) - นิลวรรณ ปิ่นทอง นักเขียน บรรณาธิการชาวไทย (เกิด 6 ธันวาคม พ.ศ. 2458)
วันสำคัญและวันหยุดเทศกาล

พ.ศ. 2513 - วันตรุษจีน
พ.ศ. 2532 - วันตรุษจีน
พ.ศ. 2551 - วันตรุษจีน
เกรนาดา - วันประกาศเอกราช
แหล่งข้อมูลอื่น

BBC: On This Day
The New York Times: On This Day
| ด ค กวันและเดือนในรอบปี |
| --- | --- |
มกราคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กุมภาพันธ์: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29
มีนาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
เมษายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
พฤษภาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
มิถุนายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
กรกฎาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
สิงหาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กันยายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ตุลาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
พฤศจิกายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ธันวาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
วันอื่นที่เกี่ยวข้อง: 0 มกราคม ·  30 กุมภาพันธ์
↑  February 7 Events in History
วิทัย ลายถมยา

| พลตรี วิทัย ลายถมยา |
| --- | --- |

เกิด: 16 ธันวาคม พ.ศ. 2513 (53 ปี)
สัญชาติ: ไทย
ชื่ออื่น: นัท (ชื่อเล่น)
การศึกษา: โรงเรียนจิตรลดา โรงเรียนเตรียมทหาร โรงเรียนนายร้อยพระจุลจอมเกล้า สถาบันราชภัฎสวนดุสิต
อาชีพ: ทหารบก นักกีฬาทีมชาติไทย
ปีปฏิบัติงาน: พ.ศ. 2537–ปัจจุบัน
มีชื่อเสียงจาก: อดีตนักกีฬาขี่ม้าทีมชาติไทย คณะกรรมการบริหารสมาคมกี่ฬาขี่ม้าแห่งประเทศไทย
คู่สมรส: ดร.สิริสุมาลย์ ลายถมยา
บุตร: น.ส.วิภาสิริ นันทน์ ลายถมยา  น.ส.สุวิภาส์ ลายถมยา
บิดามารดา: พล.ต.วิชาติ  ลายถมยา นาง วิไลวรรณ ลายถมยา
รางวัล: เหรียญทองกีฬาเอเชียนเกมส์ครั้งที่ 13 ประเภทอีเวนติง
เว็บไซต์: www.vrhorseman.com
พลตรี วิทัย ลายถมยา เกิดเมื่อวันที่ 16 ธันวาคม พ.ศ. 2513 เป็นบุตรชายของ พลตรี วิชาติ ลายถมยา และ นาง วิไลวรรณ ลายถมยา มีชื่อเล่นว่า "นัท" อดีตเป็นนักกีฬาขี่ม้า ได้รับเหรียญทอง ประเภทอีเวนติง ในเอเชี่ยนเกมส์ครั้งที่ 13 จัดขึ้นที่ กรุงเทพมหานคร ซึ่งปัจจุบัน พลตรี วิทัย ลายถมยา เป็นคณะกรรมการบริหารสมาคมกีฬาขี่ม้าแห่งประเทศไทย และรับราชการทหารในตำแหน่ง "โฆษกกองบัญชาการกองทัพไทย"
ประวัติ

พลตรี วิทัย ลายถมยา ชื่อเล่น"นัท"เกิดเมือวันที่ 16 ธันวาคม พ.ศ. 2513 บิดา พลตรี วิชาติ ลายถมยา (เสียชีวิต) มารดา นาง วิไลวรรณ ลายถมยา เสธ.นัท มีความผูกพันกับกี่ฬาขี่ม้ามาตั้งแต่ เด็ก และได้เริ่มฝึกขี่ม้า ตั้งแต่อายุ 9 ขวบ เพราะบิดา (พลตรี วิชาติ ลายถมยา) รับราชการในหน่วยทหารม้า
เมื่อ พ.ศ. 2530  ได้เข้าศึกษาที่ โรงเรียนเตรียมทหาร เป็นนักเรียนเตรียมทหาร รุ่นที่ 30 (ตท.30) และเข้ารับการศึกษาต่อที่ โรงเรียนนายร้อยพระจุลจอมเกล้า เป็นนักเรียนนายร้อยพระจุลจอมเกล้า รุ่นที่ 41 (จปร.41) หลังจากสำเร็จการศึกษา เลือกรับราชการในเหล่าทหารม้า สังกัดกองพันทหารม้าที่ 29 รักษาพระองค์ฯ เป็นครูสอนขี่ม้าให้ทหารและเด็กๆ ต่อมาได้รับทุนการศึกษาจากกองทัพบกไปเรียนขี่ม้าที่ชิลี 1 ปี ตลอดเวลาที่ไปเรียนขี่ม้าก็เก็บตัวฝึกซ้อม ก่อนกลับมาคัดตัวติดทีมชาติ ในกีฬาขี่ม้าประเภทอีเว้นท์ติ้ง
เข้าร่วมแข่งขัน ขี่ม้าประเภทอีเว้นท์ติ้ง (ทีม) ซึ่งมีผู้ร่วมทีม พันตรีเฟื่องวิชชุ์ อนิรุทธเทวา,ร้อยเอกวิทัย ลายถมยา, ณกร กมลศิริ, ส.อ.มานะ สอนกระโทก  ในเอเชี่ยนเกมส์ปีพ.ศ. 2541 ที่กรุงเทพฯ จนคว้าเหรียญทองได้สำเร็จ
ปัจจุบัน พลตรี วิทัย ลายถมยา ได้รับการแต่งตั้งให้เป็นคณะกรรมการบริหารสมาคมขี่ม้าแห่งประเทศไทย และ ได้รับการพิจารณาให้เป็นกรรมการตัดสินกี่ฬาขี่ม้าของ สหพันธ์ขี่ม้านานาชาติ (FEI)  โดยผ่านการทดสอบตามมาตราฐานของ สหพันธ์กีฬาขี่ม้านานาชาติ (FEI).ทั้งประเภท Dressage, Jumping, Eventing
ส่วนเกี่ยวข้อง

นอกจากเป็นอดีตนักกีฬาขี่ม้าทีมชาติแล้ว พลตรี วิทัย ลายถมยา ยังเคยได้รับการคัดเลือกให้เป็นผู้จัดการทีมขี่ม้าทีมชาติไทยในการนำทีมนักกีฬาเข้าร่วมการแข่งขันในระดับนานาชาติ อาทิ กีฬาซีเกมส์ครั้งที่ 29  ณ กรุงกัวลาลัมเปอร์ ประเทศมาเลเซีย ทำหน้าที่ผู้จัดการทีมขี่ม้าชุดซีเกมส์  2017 ผลงาน 2 เหรีญเงิน และ 2 เหรียญทองแดง  เอเชียนเกมส์ 2018 ผลงาน 2 เหรียญทองแดง  และผลงานล่าสุด ทำหน้าที่ผู้จัดการทีมขี่ม้าทีมชาติไทย เอเชี่ยน แชมป์เปี้ยนชิพ 2019 ผลงาน 3 เหรียญทอง 2 เหรียญเงิน 2 เหรียญทองแดง  เป็นต้น
การศึกษา

พลตรี วิทัย ลายถมยา จบการศึกษาสายสามัญจากโรงเรียนจิตรลดา รุ่นที่ 18 จากนั้นเข้ารับการศึกษาโรงเรียนเตรียมทหาร ในรุ่นที่30 ศึกษาต่อโรงเรียนนายร้อยพระจุลจอมเกล้ารุ่นที่ 41 (จปร.41) จบปริญญาโทด้านบริหารธุรกิจมหาบัณฑิต (MBA) จากสาถาบันราชภัฏสวนดุสิต
การศึกษาเพิ่มเติม
หลักสูตรขี่ม้าเบื้องต้นโรงเรียนขี่ม้าตำรวจทหาร สาธารณรัฐชิลี (Carabineros de Chile)
หลักสูตรเสนาธิการทหารบก ชุดที่ 81
หลักสูตรวิทยาลัยการทัพบก ชุดที่ 60
ผ่านการอบรม สหพันธ์กีฬาขี่ม้านานาชาติ (FEI)
หลักสูตรจิตอาสา 904 หลักสูตรพื้นฐาน ภาค 3 รุ่นที่ 1/65
ประวัติรับราชการ

พ.ศ. 2537 - 2539 ผู้บังคับหมวดกองร้อยทหารม้ารักษาพระองค์ฯ กองพันทหารม้าที่ 29 รักษาพระองค์
พ.ศ. 2539 - 2542 ผู้ฝึกกองร้อยทหารม้ารักษาพระองค์ฯ กองพันทหารม้าที่ 29 รักษาพระองค์
พ.ศ. 2542 - 2544 รองผู้บังคับกองร้อยทหารม้ารักษาพระองค์ฯ กองพันทหารม้าที่ 29 รักษาพระองค์
พ.ศ. 2544 - 2545 นายทหารยุทธการและการฝึก กองพันทหารม้าที่ 29 รักษาพระองค์
พ.ศ. 2545 - 2546 ประจำโรงเรียนเสนาธิการทหารบก ชุดที่ 81
พ.ศ. 2546 - 2548 นายหารยุทธการและการฝึก กองพันทหารม้าที่ 29 รักษาพระองค์
พ.ศ. 2548 - 2549 ผู้ช่วยหัวหน้าฝ่ายกิจการพลเรือน กองพลทหารม้าที่ 2 รักษาพระองค์
พ.ศ. 2549 - 2552 รองผู้บังคับกองพันทหารม้าที่ 29 รักษาพระองค์
พ.ศ. 2552 - 2554 รองเสนาธิการกรมทหารม้าที่ 1 รักษาพระองค์ฯ
พ.ศ. 2554 - 2556 ผู้บังคับกองพันทหารม้าที่ 20 รักษาพระองค์ฯ
พ.ศ. 2556 - 2559 ฝสธ. ประจำผู้บังคับบัญชา ปฏิบัติหน้าที่ ผู้บังคับหน่วยม้าทรงประจำพระองค์ฯ
พ.ศ. 2559 - 2562 ฝสธ.ประจำผู้บังคับบัญชา สง.ปรมน.จว. ปฏิบัติหน้าที่ ผู้บังคับหน่วยม้าทรงประจำพระองค์ฯ
พ.ศ. 2562 - 2565 รองผู้อำนวยการสำนักพัฒนาระบบบริหาร สำนักงานปฏิบัติภารกิจรักษาความมั่นคงภายในกองทัพบก
พ.ศ. 2565 - 2567 รองผู้อำนวยการสำนักประชาสัมพันธ์ กรมกิจการพลเรือนทหาร
พ.ศ. 2567- ปัจจุบัน ผู้อำนวยการสำนักประชาสัมพันธ์ กรมกิจการพลเรือนทหาร
เครื่องราชอิสริยาภรณ์

พ.ศ. 2567 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2553 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 5 เบญจมดิเรกคุณาภรณ์ (บ.ภ.)
พ.ศ. 2565 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2553 –  เหรียญจักรมาลา (ร.จ.ม.)
อำเภอตะพานหิน

| อำเภอตะพานหิน |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Taphan Hin
สถานีรถไฟตะพานหิน
คำขวัญ: อำเภอตะพานหิน ถิ่นชะอมไร้หนาม  งามหลวงพ่อโต งานประเพณีกำฟ้า ทอผ้าป่าแดง
แผนที่จังหวัดพิจิตร เน้นอำเภอตะพานหิน
พิกัด: 16°12′54″N 100°25′18″E﻿ / ﻿16.21500°N 100.42167°E﻿ / 16.21500; 100.42167
ประเทศ:  ไทย
จังหวัด: พิจิตร
พื้นที่
 • ทั้งหมด: 468.930 ตร.กม. (181.055 ตร.ไมล์)
ประชากร (2564)
 • ทั้งหมด: 65,187 คน
 • ความหนาแน่น: 139.01 คน/ตร.กม. (360.0 คน/ตร.ไมล์)
รหัสไปรษณีย์ : 66110
รหัสภูมิศาสตร์: 6604
ที่ตั้งที่ว่าการ: ที่ว่าการอำเภอตะพานหิน ถนนแดงทองดี ตำบลตะพานหิน อำเภอตะพานหิน จังหวัดพิจิตร 66110
 ส่วนหนึ่งของสารานุกรมประเทศไทย
ตะพานหิน เป็นอำเภอหนึ่งของจังหวัดพิจิตร เดิมเป็นส่วนหนึ่งของอำเภอบางมูลนาก อำเภอโพทะเล และอำเภอเมืองพิจิตร ทางราชการได้แบ่งพื้นที่การปกครองตำบลทับคล้อ ตำบลคลองคูณ ของอำเภอบางมูลนาก ตำบลวังสำโรง ของอำเภอโพทะเล และตำบลห้วยเกตุ ของอำเภอเมืองพิจิตร ออกมาตั้งเป็น กิ่งอำเภอตะพานหิน
และต่อมาได้มีพระราชกฤษฎีกายกฐานะขึ้นเป็น อำเภอตะพานหิน
ที่ตั้งและอาณาเขต

อำเภอตะพานหินเป็นอำเภอที่ตั้งอยู่ตอนกลางของจังหวัด มีอาณาเขตติดต่อกับเขตการปกครองข้างเคียง ดังนี้
ทิศเหนือ ติดต่อกับอำเภอโพธิ์ประทับช้าง อำเภอเมืองพิจิตร และอำเภอวังทรายพูน
ทิศตะวันออก ติดต่อกับอำเภอทับคล้อ
ทิศใต้ ติดต่อกับอำเภอบางมูลนากและอำเภอโพทะเล
ทิศตะวันตก ติดต่อกับอำเภอบึงนารางและอำเภอโพธิ์ประทับช้าง
ประวัติ

ท้องที่อำเภอตะพานหิน เดิมเป็นส่วนหนึ่งของอำเภอบางมูลนาก อำเภอโพทะเล และอำเภอเมืองพิจิตร ทางราชการได้แบ่งพื้นที่การปกครองตำบลทับคล้อ ตำบลคลองคูณ ของอำเภอบางมูลนาก ตำบลวังสำโรง ของอำเภอโพทะเล และตำบลห้วยเกตุ ของอำเภอเมืองพิจิตร ออกมาตั้งเป็น กิ่งอำเภอตะพานหิน ตามประกาศกระทรวงมหาดไทยลงวันที่ 21 มกราคม พ.ศ. 2479 โดยมีผลบังคับตั้งแต่วันที่ 24 มกราคม ปีเดียวกัน โดยให้ขึ้นการปกครองกับอำเภอเมืองพิจิตร
และต่อมาได้มีพระราชกฤษฎีกายกฐานะขึ้นเป็น อำเภอตะพานหิน ตามประกาศกระทรวงมหาดไทยลงวันที่ 8 เมษายน พ.ศ. 2483 โดยให้มีผลตั้งแต่วันที่ 16 เมษายน ปีเดียวกัน ประกอบไปด้วย 7 ตำบล (ในขณะนั้น) ได้แก่ ตำบลตะพานหิน ตำบลห้วยเกตุ ตำบลทับคล้อ ตำบลคลองคูณ ตำบลวังสำโรง ตำบลทุ่งโพธิ์ และตำบลท้ายทุ่ง
วันที่ 24 มกราคม 2479 แยกพื้นที่ตำบลห้วยเกตุ ของอำเภอเมืองพิจิตร ตำบลทับคล้อ ตำบลคลองคูณ ของอำเภอบางมูลนาก และตำบลวังสำโรง ของอำเภอโพทะเล มาตั้งเป็น กิ่งอำเภอตะพานหิน ขึ้นกับอำเภอเมืองพิจิตร
วันที่ 25 กรกฎาคม 2481 ตั้งตำบลตะพานหิน แยกออกจากตำบลห้วยเกตุ
วันที่ 25 มีนาคม 2482 เปลี่ยนแปลงเขตอำเภอบางมูลนาก กับกิ่งอำเภอตะพานหิน อำเภอเมืองพิจิตร โดยโอนพื้นที่ตำบลทุ่งโพธิ์ และตำบลท้ายทุ่ง ของอำเภอบางมูลนาก มาขึ้นกับกิ่งอำเภอตะพานหิน อำเภอเมืองพิจิตร
วันที่ 16 เมษายน 2483 ยกฐานะกิ่งอำเภอตะพานหิน อำเภอเมืองพิจิตร เป็น อำเภอตะพานหิน ประกอบไปด้วย 7 ตำบล (ในขณะนั้น) ได้แก่ ตำบลตะพานหิน ตำบลห้วยเกตุ ตำบลทับคล้อ ตำบลคลองคูณ ตำบลวังสำโรง ตำบลทุ่งโพธิ์ และตำบลท้ายทุ่ง
วันที่ 26 ธันวาคม 2487 จัดตั้งเทศบาลตำบลตะพานหิน ในท้องที่ตำบลตะพานหิน
วันที่ 22 เมษายน 2484 ตั้งตำบลหนองพยอม แยกออกจากตำบลตะพานหิน
วันที่ 10 มิถุนายน 2490 ตั้งตำบลดงตะขบ แยกออกจากตำบลทุ่งโพธิ์ และตั้งตำบลวังสำโรง แยกออกจากตำบลคลองคูณ
วันที่ 16 มีนาคม 2491 ตั้งตำบลงิ้วราย แยกออกจากตำบลตะพานหิน และตำบลห้วยเกตุ
วันที่ 16 พฤศจิกายน 2491 ตั้งตำบลไทรโรงโขน แยกออกจากตำบลห้วยเกตุ
วันที่ 7 มกราคม 2500 จัดตั้งสุขาภิบาลทับคล้อ ในท้องที่บางส่วนของตำบลทับคล้อ
วันที่ 23 ธันวาคม 2501 ตั้งตำบลเขาเจ็ดลูก แยกออกจากตำบลหนองพยอม ตั้งตำบลวังหว้า แยกออกจากตำบลคลองคูณ และตำบลห้วยเกตุ ตั้งตำบลเขาทราย แยกออกจากตำบลทับคล้อ และตำบลท้ายทุ่ง
วันที่ 26 สิงหาคม 2512 จัดตั้งสุขาภิบาลเขาทราย ในท้องที่บางส่วนของตำบลเขาทราย
วันที่ 4 ธันวาคม 2522 ตั้งตำบลวังหลุม แยกออกจากตำบลหนองพยอม
วันที่ 18 ธันวาคม 2524 ขยายเขตเทศบาลตำบลตะพานหิน ตามความเจริญของชุมชน โดยครอบคลุมมาถึงบางส่วนของตำบลห้วยเกตุ บางส่วนของตำบลหนองพยอม และบางส่วนของตำบลงิ้วราย
วันที่ 26 เมษายน 2526 แยกพื้นที่ตำบลทับคล้อ ตำบลเขาทราย ตำบลเขาเจ็ดลูก และตำบลท้ายทุ่ง อำเภอตะพานหิน ไปตั้งเป็น กิ่งอำเภอทับคล้อ ขึ้นกับอำเภอตะพานหิน
วันที่ 2 ตุลาคม 2527 ตั้งตำบลทับหมัน แยกออกจากตำบลวังสำโรง
วันที่ 12 สิงหาคม 2530 ยกฐานะกิ่งอำเภอทับคล้อ อำเภอตะพานหิน เป็น อำเภอทับคล้อ
วันที่ 24 กันยายน 2538 ยกฐานะเทศบาลตำบลตะพานหิน เป็น เทศบาลเมืองตะพานหิน
วันที่ 9 มกราคม 2539 ตั้งตำบลไผ่หลวง แยกออกจากตำบลไทรโรงโขน และตำบลห้วยเกตุ
วันที่ 18 กรกฎาคม 2551 ยกฐานะองค์การบริหารส่วนตำบลหนองพยอม เป็น เทศบาลตำบลหนองพยอม
การแบ่งเขตการปกครอง > การปกครองส่วนภูมิภาค

อำเภอตะพานหินแบ่งเขตการปกครองย่อยออกเป็น 13 ตำบล 97 หมู่บ้าน ได้แก่
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. | ตะพานหิน |  | (Taphan Hin) |  | - |  |  |  | 8. | คลองคูณ |  | (Khlong Khun) |  | 7 หมู่บ้าน |
| 2. | งิ้วราย |  | (Ngio Rai) |  | 8 หมู่บ้าน |  |  |  | 9. | วังสำโรง |  | (Wang Samrong) |  | 7 หมู่บ้าน |
| 3. | ห้วยเกตุ |  | (Huai Ket) |  | 11 หมู่บ้าน |  |  |  | 10. | วังหว้า |  | (Wang Wa) |  | 8 หมู่บ้าน |
| 4. | ไทรโรงโขน |  | (Sai Rong Khon) |  | 4 หมู่บ้าน |  |  |  | 11. | วังหลุม |  | (Wang Lum) |  | 10 หมู่บ้าน |
| 5. | หนองพยอม |  | (Nong Phayom) |  | 11 หมู่บ้าน |  |  |  | 12. | ทับหมัน |  | (Thap Man) |  | 6 หมู่บ้าน |
| 6. | ทุ่งโพธิ์ |  | (Tung Pho) |  | 7 หมู่บ้าน |  |  |  | 13. | ไผ่หลวง |  | (Phai Luang) |  | 7 หมู่บ้าน |
| 7. | ดงตะขบ |  | (Dong Takhop) |  | 10 หมู่บ้าน |  |  |  |  |  |  |  |  |  |
การแบ่งเขตการปกครอง > การปกครองส่วนท้องถิ่น

ท้องที่อำเภอตะพานหินประกอบด้วยองค์กรปกครองส่วนท้องถิ่น 12 แห่ง ได้แก่
เทศบาลเมืองตะพานหิน ครอบคลุมพื้นที่ตำบลตะพานหินทั้งตำบล
เทศบาลตำบลหนองพยอม ครอบคลุมพื้นที่ตำบลหนองพยอมทั้งตำบล
องค์การบริหารส่วนตำบลงิ้วราย ครอบคลุมพื้นที่ตำบลงิ้วรายและตำบลไทรโรงโขนทั้งตำบล
องค์การบริหารส่วนตำบลห้วยเกตุ ครอบคลุมพื้นที่ตำบลห้วยเกตุทั้งตำบล
องค์การบริหารส่วนตำบลทุ่งโพธิ์ ครอบคลุมพื้นที่ตำบลทุ่งโพธิ์ทั้งตำบล
องค์การบริหารส่วนตำบลดงตะขบ ครอบคลุมพื้นที่ตำบลดงตะขบทั้งตำบล
องค์การบริหารส่วนตำบลคลองคูณ ครอบคลุมพื้นที่ตำบลคลองคูณทั้งตำบล
องค์การบริหารส่วนตำบลวังสำโรง ครอบคลุมพื้นที่ตำบลวังสำโรงทั้งตำบล
องค์การบริหารส่วนตำบลวังหว้า ครอบคลุมพื้นที่ตำบลวังหว้าทั้งตำบล
องค์การบริหารส่วนตำบลวังหลุม ครอบคลุมพื้นที่ตำบลวังหลุมทั้งตำบล
องค์การบริหารส่วนตำบลทับหมัน ครอบคลุมพื้นที่ตำบลทับหมันทั้งตำบล
องค์การบริหารส่วนตำบลไผ่หลวง ครอบคลุมพื้นที่ตำบลไผ่หลวงทั้งตำบล